b"\n_START_ARTICLE_\nHMS Holcombe\n_START_SECTION_\nPalvelus\n_START_PARAGRAPH_\nHMS Holcombe siirtyi syyskuussa koeajojen ja varustamisen p\xc3\xa4\xc3\xa4tytty\xc3\xa4 Scapa Flow'hun, jossa se oli koulutettavana Kotilaivastossa. Koulutuksen aikana alus m\xc3\xa4\xc3\xa4r\xc3\xa4ttiin V\xc3\xa4limerelle. Se liittyi 30. lokakuuta Liverpoolissa HMS Offan, HMS Onslowin, HMS Oribin ja HMS Rotherhamin kanssa saattueen WS24 paikallissuojaksi matkattaessa luoteisen alueen l\xc3\xa4pi. Alus erkani 3. marraskuuta saattueesta varsinaisen suojueen saavuttua, mink\xc3\xa4 j\xc3\xa4lkeen se matkasi Freetowniin saattuepalvelukseen._NEWLINE_Alus jatkoi matkaansa 26. tammikuuta 1943 suojaten lentotukialus HMS Illustriousia, joka oli palaamassa Intian valtamerelt\xc3\xa4 kotimaahan huoltoon. Alus liittyi helmikuussa Gibraltarille sijoitettuun 59. H\xc3\xa4vitt\xc3\xa4j\xc3\xa4viirikk\xc3\xb6\xc3\xb6n saattueiden suojaksi ja meriliikenteen valvontaan l\xc3\xa4ntisell\xc3\xa4 V\xc3\xa4limerell\xc3\xa4. Alus suojasi maaliskuussa saattueen KMF10A Algeriin ja huhtikuussa saattueita UGS8 sek\xc3\xa4 KMF15._NEWLINE_Alus m\xc3\xa4\xc3\xa4r\xc3\xa4ttiin toukokuussa Sisilian maihinnousuun. Alus liitettiin hein\xc3\xa4kuussa it\xc3\xa4iseen tukiryhm\xc3\xa4\xc3\xa4n suojaamaan saattueita Sisiliaan, mink\xc3\xa4 vuoksi se siirtyi Bizertaan._NEWLINE_HMS Holcombe suojasi 7. hein\xc3\xa4kuuta Saattajaryhm\xc3\xa4 T:n mukana saattuetta KMS18. Seuraavana p\xc3\xa4iv\xc3\xa4n\xc3\xa4 se erkani saattueesta liittyen saattueeseen KMF18, josta se erkani 9. hein\xc3\xa4kuuta  palaten Tunisiin. Seuraavana p\xc3\xa4iv\xc3\xa4n\xc3\xa4 alus oli sillanp\xc3\xa4\xc3\xa4ss\xc3\xa4 ilmatorjunta-, tulituki- ja suojausteht\xc3\xa4viss\xc3\xa4. Elokuussa alus siirrettiin 46. Saattajaryhm\xc3\xa4\xc3\xa4n, jonka muut alukset olivat HMS Cleveland, HMS Atherstone, HMS Liddesdale, HMS Farndale, HMS Calpe, HMS Haydon, Puolan laivaston ORP Krakowiak ja ORP \xc5\x9al\xc4\x85zak,  suojaamaan Task Force 88:aa, johon kuuluivat risteilij\xc3\xa4t HMS Euryalus, HMS Scylla, HMS Charybdis, kevyt lentotukialus HMS Unicorn ja saattuetukialukset HMS Battler, HMS Attacker, HMS Hunter ja HMS Stalker._NEWLINE_Alus oli 9.-11. syyskuuta osana Salernon maihinnousun Force V:t\xc3\xa4 suojaamassa saattuetukialuksia. Vapauduttuaan operaatiosta alus palasi saattuepalvelukseen keskiselle V\xc3\xa4limerelle. Alus siirrettiin marraskuussa Maltalle sijoitettiin Hunt-laivueeseen suojaamaan l\xc3\xa4ntisen V\xc3\xa4limeren saattueita._NEWLINE_HMS Holcombe suojasi joulukuussa HMS Cuckmeren, HMS Calpen, HMS Tynedalen, USS Niblackin, USS Bensonin ja USS Wainwrightin kanssa saattuetta KMS34 keskisell\xc3\xa4 V\xc3\xa4limerell\xc3\xa4. Saattue joutui 11. joulukuuta Saksan laivaston sukellusveneen U-223 maaliksi Algerin edustalla, jolloin HMS Cuckmereen osui torpedo. Seuraavana p\xc3\xa4iv\xc3\xa4n\xc3\xa4 saattue joutui U-493:n maaliksi, jolloin HMS Tynedale upposi Bougien edustalla torpedon osuttua. HMS Holcombe osallistui sukellusveneen mets\xc3\xa4stykseen yhdess\xc3\xa4 muiden saattajien ja kolmen Kuninkaallisten ilmavoimien 36. ja 458. laivueiden Wellingtonin pommikoneen kanssa ilman tulosta. Etsinn\xc3\xa4n aikana aluksene osui akustinen T5-torpedo, jolloin taaemman polttoaines\xc3\xa4ili\xc3\xb6 r\xc3\xa4j\xc3\xa4hti. Alus upposi nopeasti per\xc3\xa4 edell\xc3\xa4 kadoten pinnan alle viidess\xc3\xa4 minuutissa vieden mukanaan useita miehist\xc3\xb6nj\xc3\xa4seni\xc3\xa4. Ainoastaan 80 pelastui."